קמי בדנוק

אולוקמי אולופונטו בדנוק (באנגלית: Olukemi Olufunto Badenoch; נולדה ב-2 בינואר 1980)<ref></ref> היא פוליטיקאית בריטית המכהנת כמזכירת המדינה לענייני סחר בין-לאומי, נשיאת מועצת המסחר, ושרה לענייני נשים ושוויון מאז 2022.<ref></ref> בשנים 2019–2022 כיהנה בממשלתו של בוריס ג'ונסון בשורה של תפקידי שרים זוטרים. חברה במפלגה השמרנית וייצגה בפרלמנט את מחוז ספרון וולדן בין 2017 ל-2024. מאז 2024 היא מייצגת את מחוז הבחירה החדש צפון מערב אסקס.

בדנוק נחשבת לנציגה של הימין הפוליטי במפלגה השמרנית,<ref></ref> יצאה בעבר כנגד התיאורה הביקורתית של הגזע<ref></ref> ומאופיינת כשמרנית מבחינה חברתית ו"אנטי-ווק" (Anti-Woke, מתנגדת לאידאולוגיית ווק).<ref></ref><ref></ref><ref></ref> כשרה לענייני שוויון התנגדה בדנוק להצעה לאפשר לטרנסג'נדרים וטרנסג'נדריות להגדיר את זהותם במקום העבודה,<ref></ref> ולחדרי שירותים כלל־מגדריים במבני ציבור.<ref></ref>

== ביוגרפיה ==
בדנוק נולדה בווימבלדון להורים ממוצא ניגרי. אביה היה רופא משפחה ואמה היא פרופסור לפיזיולוגיה. בילדותה חייתה בלאגוס, ובארצות הברית, שם הרצתה אמה.<ref name="Eve"></ref><ref></ref><ref name="View"></ref> בגיל 16 חזרה לבריטניה ועברה להתגורר לגור עם חברה של אמה לאחר הידרדרות המצב הפוליטי והכלכלי בניגריה.<ref></ref> במקביל ללימודי התיכון שלה עבדה בעבודות מזדמנות, בין היתר בסניף של מקדונלד'ס.<ref name="BBC News"></ref>

היא למדה הנדסת מערכות מחשבים באוניברסיטת סאסקס, והשלימה תואר שני בהנדסה בשנת 2003.<ref name="Theresa"></ref> בין השנים 2003–2006 עבדה כמהנדסת תוכנה בחברת "לוגיקה" (לימים CGI Group), ובמקביל למדה לתואר ראשון במשפטים בבירקבק, אוניברסיטת לונדון, שאותו השלימה ב-2009.<ref name="View" /> מאוחר יותר פנתה לקריירה בתחום הבנקאות, ועבדה עבור "רויאל בנק אוף סקוטלנד", בבנק הפרטי "Coutts", וכמנהלת דיגיטל במגזין "הספקטייטור".<ref name="Saff"></ref><ref name="ww"></ref><ref name="Past staff"></ref>

== קריירה פוליטית ==
בדנוק ב-2017 נואם בוועדת האנרגיה של מועצת לונדון
=== במועצת לונדון ===
בדנוק הצטרף למפלגה השמרנית בשנת 2005 בגיל 25.<ref></ref><ref></ref> בבחירות הכלליות של 2010 התמודדה במחוז הבחירה דולוויץ' ו-ווסט נורווד מול מועמדת הלייבור טסה ג'ואל והפסידה.<ref></ref> ב-2012 התמודדה מטעם המפלגה השמרנית בבחירות למועצת לונדון והוצבה במקום החמישי ברשימה הכלל-לונדונית.<ref></ref> השמרנים זכו בשלושה מושבים בלבד מהרשימה הכלל-לונדונית, ובדנוק נותרה מחוץ למועצה.<ref></ref> שלוש שנים לאחר מכן, בבחירות הכלליות של 2015, נבחרה ויקטוריה בורוויק לפרלמנט<ref></ref> והתפטרה ממושבה במועצת לונדון. גם המועמדת במקום הרביעי ברשימה, סואלה ברוורמן, נבחרה לבית הנבחרים,<ref></ref> וכך הוכרזה בדנוק כחברת המועצה החדשה.<ref name="2015London"></ref> היא שמרה על מקומה במועצה גם בבחירות 2016.<ref name="2016London"></ref> היא תמכה בברקזיט במשאל העם לחברות באיחוד האירופי בבריטניה ב-2016.<ref name="Eve" />

== בפרלמנט ==
בבחירות הכלליות ב-2017 הייתה בדנוק אחת המועמדים האפשריים מטעם המפלגה השמרנית במחוז הבחירה המפסטד וקילבורן, אך לא זכתה במועמדות.<ref></ref> בסופו של דבר התמודדה במחוז ספרון וולדן, שהמפלגה השמרנית זכתה בו באופן מסורתי, וניצחה ברוב של 41% מהקולות.<ref></ref><ref></ref>

בנאום הבכורה שלה כחברת פרלמנט ב-19 ביולי, היא הצהירה כי למרות שהיא אזרחית בריטית ונולדה בבריטניה, היא רואה את עצמה כדור ראשון למהגרים, לאחר שבילתה את ילדותה בניגריה, תיארה את ההצבעה לברקזיט כ"הצבעת האמון הגדולה ביותר אי פעם בפרויקט של הממלכה המאוחדת" וסיפרה כי היא רואה בפוליטיקאים השמרנים וינסטון צ'רצ'יל, אייריי ניאב ומרגרט תאצ'ר את גיבוריה האישיים.<ref></ref>

בדנוק תמכה בהצעת הברקזיט של ראש הממשלה תרזה מיי בתחילת 2019, ובמרץ אותה שנה התנגדה להצעה למשאל עם נוסף על הסכם הפרישה, וכן התנגדה ליצירת איחוד מכס עם האיחוד האירופי.<ref></ref> באוקטובר הצביעה בעד הסכם הפרישה שהציג בוריס ג'ונסון.<ref></ref>

לקראת הבחירות לראשות המפלגה השמרנית ב-2019, ושנתיים בלבד לאחר בחירתה לפרלמנט, הוזכר שמה של בדנוק כמתמודדת אפשרית,<ref name="Macron moment"></ref> אך היא לא התמודדה ותמכה במועמדותו של מייקל גוב. בבחירות הכלליות בדצמבר 2019 היא נבחרה מחדש ברוב של 43.7% מהקולות.<ref name="BBC2019"></ref><ref name="Ryder"></ref> בבחירות 2024 נבחרה שוב (מטעם המחוז החדש צפון-מערב אסקס) לפרלמנט בעת שמפלגתה נחלה מפלה קשה.

=== כחברת ממשלה ===
ביולי 2019 מונתה בדנוק לתפקיד תת-שרה לענייני ילדים ומשפחות.<ref></ref><ref></ref> בפברואר 2020 היא מונתה לשרה זוטרה במשרד האוצר ולתת-שרה לענייני שוויון במשרד לסחר בינלאומי.<ref></ref> מאז מרץ 2020 היא גם חברה בוועדה הפרלמנטרית המפקחת על הוצאות הממשלה.<ref></ref>

בסבב המינויים של ספטמבר 2021 קודמה בדנוק לתפקיד שרה לענייני שוויון, וכן מונתה לשרת השיכון, קהילות וממשל מקומי.<ref name="Reshuffle"></ref> ימים ספורים לאחר המינוי שונה שם המשרד ל"משרד להשוואת מעמד קהילות" (Minister of State for Levelling Up Communities).<ref></ref> ב-6 ביולי 2022 התפטרה בדנוק מהממשלה, ויומיים לאחר מכן הכריזה על מועמדותה לראשות המפלגה השמרנית במקומו של ג'ונסון. היא סיימה את המרוץ לאחר שזכתה ב-59 קולות בלבד בסיבוב ההצבעה הרביעי בהתמודדות<ref name=":1"></ref>.

בספטמבר 2022, לאחר שליז טראס הפכה לראשת ממשלה, מונתה בדנוק לשרה לענייני סחר בינלאומי.<ref></ref><ref></ref> במשבר הממשלתי שנוצר לאחר כהונתה קצרת המועד של טראס, תמכה בדנוק במועמדותו של רישי סונאק,<ref></ref> וכתבה במאמר ל"טיימס" כי הוא "המנהיג הרציני והישר שאנחנו צריכים".<ref></ref> לאחר בחירתו של סונאק לראשות הממשלה הוא אישר מחדש את מינויה כשרה לענייני מסחר בינלאומי, והיא קיבלה בנוסף גם את תפקיד השרה לענייני נשים ושוויון.<ref></ref>

== השקפותיה הפוליטיות ==
רבים רואים בבדנוק נציגה של הצד הימני במפלגה השמרנית. היא עצמה תיארה את עצמה כממוקמת ב"אגף הליברלי" של המפלגה השמרנית וכליברטריאנית ש"לא נוטה שמאלה בשום דבר". היא ציינה כי הושפעה מהפילוסוף רוג'ר סקרוטון והכלכלן תומאס סואל.<ref></ref>

=== יחסים גזעיים ===
בדנוק בתקופה שכיהנה כשרה לשוויון וקהילות
במהלך דיון בפרלמנט באפריל 2021, מתחה ביקורת על תגובת מפלגת הלייבור לדו"ח שחיברה הוועדה לפערים גזעיים ואתניים, שקבע כי אין בבריטניה גזענות ממוסדת, והאשימה את חברת הלייבור דון באטלר, שטענה כי מחברי הדו"ח הם "שומרי סף",<ref></ref> ב"חוסר אחריות מסוכן, לקרוא לבני מיעוטים אתניים בכינויי גנאי גזעניים רק על שום שהעזו לחשוב אחרת."<ref></ref><ref></ref>

בדיון על חודש ההיסטוריה השחורה בפרלמנט באוקטובר 2020 חזרה בדנוק על התנגדותה של הממשלה לשימוש במונח "פריבילגיה לבנה" ומונחים דומים מהתיאוריה הביקורתית של הגזע כעובדות מוגמרות בבתי ספר.<ref></ref> נאומה נבחר ל"נאום השנה" על ידי קוראי מגזין המפלגה השמרנית.<ref name=":0"></ref>

במהלך ההתמודדות שלה על ראשות המפלגה פרסמה בדנוק מאמר ב"טיימס" ובו מתחה ביקורת על פוליטיקת הזהויות וטענה כי "פוליטיקת זהות אינה עוסקת בסובלנות או בזכויות הפרט, אלא היא ההפך מהערכים הבריטיים הבסיסיים והמתמשכים שלנו".<ref></ref>

=== קולוניאליזם ===
בהתייחס לעבר הקולוניאליסטי של האימפריה הבריטית, טענה בדנוק כי "קרו דברים איומים בתולדות האימפריה הבריטית, קרו דברים טובים, ואנחנו צריכים לספר את שני הצדדים של הסיפור".<ref></ref>

בהודעות וואטסאפ שהודלפו כתבה בדנוק "לא אכפת לי מהקולוניאליזם כי [אני] יודעת מה עשינו לפני שהקולוניאליזם הגיע לשם". היא גם הצהירה שלפני הקולוניזציה "מעולם לא היה מושג של 'זכויות', אז [ה]אנשים שהפסידו היו אליטות ישנות, לא אנשים מן השורה".<ref></ref> בראיון ל"סקיי ניוז", בדנוק הייתה השרה הראשונה שדיבר על יורובה והסבירה שאמנם היא מאמינה שלקולוניאליזם הייתה השפעה, אך רבות מהבעיות שניגריה מתמודדת עימן לא נובעות מהקולוניאליזם אלא מהמשילות.

=== זכויות להט"ב ===
ב-2019 נמנעה בדנוק בהצבעה על הרחבת הזכות לנישואים חד-מיניים לצפון אירלנד.<ref></ref> במרץ 2021 קראה ג'יין אוזאן, אחת משלושה יועצים להט"בים לממשלה שהתפטרו לאחר החלטת הממשלה שלא לכלול טיפול המרה לטרנסג'נדרים בהצעה לאיסור על טיפולי המרה, "לשקול מחדש את עמדתה", ותיארה נאום של בדנוק בנושא כ"מחריד" וכ"קש האחרון".<ref></ref>

זמן קצר לאחר מינויה לשרת המדינה לשוויון ב-2021, התפרסם כי בהקלטה מ-2018 שדלפה לעגה בדנוק לנישואים חד-מיניים, התייחסה לנשים טרנסיות כ"גברים" והשתמשה במונח טרנסקסואל, שיש טרנסים/ות המחשיבים/ות אותו כפוגעני.<ref></ref><ref></ref>

== כמועמדת לראשות המפלגה השמרנית ב-2022 ==
הלוגו של בדנוק כשהתמודדה על ראשות המפלגה השמרנית
ב-6 ביולי 2022 התפטרה בדנוק מהממשלה על רקע הטיפול הכושל של בוריס ג'ונסון בשערוריית מינויו של כריס פינצ'ר למצליף הסיעתי. הודעת ההתפטרות שלה פורסמה במשותף עם השרים אלכס בורגהארט, ניל אובראיין, לי ראולי וג'וליה לופז.<ref></ref> יומיים לאחר מכן השיקה את מועמדותה לרשת את ג'ונסון כמנהיגת המפלגה השמרנית, במאמר לטיימס בו אמרה שהיא רוצה "לומר את האמת" ודוגלת ב"ממשלה חזקה אך מוגבלת".<ref></ref>

במהלך ההתמודדות היא צוטטה כמי שכינתה את היעד של נייטרליות פליטת פחמן כ"לא מחושב די צורכו" ואמרה כי פוליטיקאים "נדלקו על הרעיון שהמדינה תתקן את רוב הבעיות".<ref></ref> היא השיקה את הקמפיין שלה באירוע שנערך ב-12 ביולי,<ref></ref> ובו הודבקו שלטים בכתב יד האומרים "גברים" ו"נשים" על דלתות השירותים נטולי המגדר.<ref></ref> בסיבוב הרביעי של ההצבעה, אחרי שזכתה ב-59 קולות בלבד, הודחה בדנוק מההתמודדות.<ref name="ITV"></ref>

== חיים אישיים ==
בדנוק נשואה להאמיש בדנוק, ולהם שתי בנות ובן.<ref></ref><ref></ref> בעלה עובד עבור דויטשה בנק, ובין השנים 2014–2018 היה נציג המפלגה השמרנית במועצת מרטון, וייצג את וימבלדון וילג'.<ref></ref><ref></ref> בבחירות הכלליות ב-2015 התמודד מטעם המפלגה השמרנית בצפון אירלנד, אך הפסיד.<ref></ref>

בדנוק מזדהה כ"נוצרייה מבחינה תרבותית", וסבה מצד אמה היה כומר מתודיסטי בניגריה.<ref></ref> אביה של בדנוק, פמי, מת בפברואר 2022, והיא לקחה חופשת שכול קצרה מתפקידיה בממשלה.<ref></ref>

==קישורים חיצוניים==
* 

== הערות שוליים ==

קטגוריה:חברי המועצה המלכותית
קטגוריה:שרים לענייני נשים ושוויון הזדמנויות בממשלת בריטניה
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:מהנדסות בריטיות
קטגוריה:בוגרות אוניברסיטת סאסקס
קטגוריה:בוגרי אוניברסיטת סאסקס
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:בריטיות שנולדו ב-1980
קטגוריה:בריטים שנולדו ב-1980